ಪತ್ನಿ ರೇವತಿಗಾಗಿ ಹೊಸ ಮನೆ ಕಟ್ಟುತ್ತಿರೋ ನಿಖಿಲ್ ಕುಮಾರಸ್ವಾಮಿ..!ಮನೆ ಹೇಗಿರುತ್ತೆ ಗೊತ್ತಾ..? ಲಾಕ್ಡೌನ್ ಟೈಮ್ನಲ್ಲಿ ತುಂಬಾ ಸಿಂಪಲ್ ಆಗಿ ವಿವಾಹವಾದ ನಿಖಿಲ್ ಕುಮಾರ್ ಸ್ವಾಮಿ, ತಮ್ಮ ತೋಟದ ಮನೆಯಲ್ಲಿ ಪತ್ನಿ ರೇವತಿ ಜೊತೆ ಕಾಲಕಳೆಯುತ್ತಿದ್ರು. ಇದೀಗ ಅಲ್ಲೇ ಹೊಸದಾಗಿ ಮನೆ ನಿರ್ಮಿಸಲು ಮುಂದಾಗಿದ್ದು, ನಿಖಿಲ್ ಹಾಗೂ ರೇವತಿ ದಂಪತಿ ಭೂಮಿ ಪೂಜೆ ನೆರವೇರಿಸಿದ್ದಾರೆ. ಮದುವೆಯ ನಂತರ ಬಹುತೇಕ ಸಮಯ ಫಾರ್ಮ್ಹೌಸ್ನಲ್ಲೇ ಕಳೆದಿರುವ ನಿಖಿಲ್ ಮತ್ತು ರೇವತಿ ಅಲ್ಲಿಯೇ ಒಂದು ಮನೆ ಕಟ್ಟಿಕೊಳ್ಳುತ್ತಿದ್ದಾರೆ. ಕೃಷಿ ಭೂಮಿಗೆ ಹತ್ತಿರವಾಗಿ ಮನೆ ಇರಲೆಂದು ಈ ಮನೆಯನ್ನು ನಿರ್ಮಾಣ ಮಾಡಲಾಗುತ್ತಿದೆಯಂತೆ. ನಿಖಿಲ್ ಪತ್ನಿ ರೇವತಿ ಆರ್ಕಿಟೆಕ್ಟ್ ಆಗಿದ್ದು, ಮನೆ ನಿರ್ಮಾಣದ ಬಹುಪಾಲು ಮೇಲುಸ್ತುವಾರಿಯನ್ನು ಅವರೇ ಹೊರಲಿದ್ದಾರೆ. ಅವರಿಂದ ಎಂಟು ತಿಂಗಳ ಅವಧಿಯಲ್ಲಿ ಮನೆ ನಿರ್ಮಾಣ ಕಾರ್ಯ ಮುಗಿಯಲಿದೆ ಅಂತ ಎನ್ನಲಾಗಿದೆ. ಕೆಲವು ದಿನಗಳ ಹಿಂದೆಯಷ್ಟೆ ತಮ್ಮ ಜಮೀನಿನಲ್ಲಿ ಕೃಷಿ ಚಟುವಟಿಕೆಗಳನ್ನು ನಿಖಿಲ್ ಕುಮಾರಸ್ವಾಮಿ ಪ್ರಾರಂಭಿಸಿದ್ದರು. ತಾವು ಕೃಷಿಕನಾಗಿ ಗುರುತಿಸಿಕೊಳ್ಳಲು ಹೆಮ್ಮೆ ಪಡುತ್ತೇನೆ. ರೈತಾಪಿ ಜೀವನ ಶ್ರೇಷ್ಠ ಜೀವನ ಎಂದು ನಿಖಿಲ್ ಹೇಳಿದ್ದರು.